ད་ལྟའི་མདའི་རིག་གནས་སྐོར་ལ་ཞིབ་འཇུག་བྱེད་བཞིན་པའི་མཁས་པ་མང་པོ་ཞིག་གི་བསམ་དོན་ལ་མདའ་འཕེན་པའི་སྔོན་འགྲོ་ནི་ཆོ་ག་ཡིན་པར་གསུངས་པ་ལ་འཐད་པར་མི་མཐོང་ངོ་།རྒྱུ་མཚན་ཅི་ཞིག་ལ་ཞེས་ན།མདའ་རྩེད་ཀྱི་བྱ་འགུལ་འདི་མ་སྤེལ་བའི་སྔོན་ལ་བ་བསྐལ་དགོས་པའི་ཕྱིར་རོ།འོ་ན་བ་བསྐལ་ཞེས་པ་ཅིའི་དོན་ཡིན་ཞེས་ན།སྡེ་བ་ག་གེ་མོ་ཞིག་ལ་ལོ་གཅིག་གི་ནང་དུ་མི་ཤི་བ་སོགས་ཀྱི་བཀྲ་མི་ཤིས་པའི་དོན་བྱུང་ཚེ་བ་བསྐལ་མེད་པ་དང་།དེ་ལྟ་བུའི་དོན་མ་བྱུང་བར་ལོ་དེའི་ནང་མི་རྣམས་ཁ་བྲོ་བཀྲ་ཤིས་ཀྱིས་མི་སྡུག་པའི་དོན་ཅི་ཡང་མ་བྱུང་བར་བསྡད་ཚེ་མདའ་འཕེན་ཆོག་པ་རེད།མདོར་དྲིལ་ན་བ་བསྐལ་ཡོད་མེད་ནི་མདའ་རྩེད་བྱེད་ཆོག་མིན་ཐག་གཅོད་བྱེད་སྤྱད་ཀྱི་དབང་ཆ་གལ་ཆེན་ཞིག་དང་སྔོན་འགྲོ་གལ་ཆེན་ཞིག་ཡིན་པས་སྔོན་དུ་སོང་ཟིན་པའི་མདའི་རིག་གནས་སྐོར་ལ་ཞིབ་འཇུག་གནང་མཁན་གྱི་མཁས་པ་མང་པོ་ཞིག་གིས་མདའ་འཕེན་པའི་སྔོན་འགྲོ་ནི་ཆོ་ག་ཡིན་པར་གསུངས་པ་ནི་མ་བརྟག་མ་དཔྱད་པའི་ཚིག་ཙམ་དུ་ཟད་དོ།